Kos Isl. — Kos — Asklepieion — ca. 208 BC or shortly after — RFIC 70 (1942) 5, 2 — M. Segre, Tit. Calymnii (1952) Test. XII — SEG 55.924 (cf.)
Region: Aegean Islands, incl. Crete (IG XI-[XIII]) — Cos and Calymna (IG XII,4)

στασιλας λυκοφρονος ειπε ελεσθαι ορκωτας δυο εξ εκαστας φυλας οιτινες ορκιξευντι τους πολιτας εν ται αγοραι προ των αρχειων και γραμματη ες εκασταμ φυλαν και τον υπαγορευοντα τον ορκον ελεσθαι δε και εις καλυμναν ενα εξ εκαστας φυλας και γραμματη τουτοις ορκιζοντω δε τουτοι ει κα ο στραταγος ο αποσταλεις υπο του δαμου ποτιτασσηι τοι δε πωληται μισθωσαντω ηδη διξα ορκωμοσια παρασχειν τοις πολιταις αυτει τε και εις καλυμναν τα δε ορκωμοσια εστω ταυρος καπρος κριος τελεια παντα τοι δε πολιται παντες ηβαδον ομνυοντω πρατοι τοι προσταται και τοι στραταγοι των δε αλλων οσσοι μεν ωδε επιδαμευντι ποτι τους ορκωτας τους αιρεθεντας ωδε τοι δε λοιποι ποτι τους εις καλυμναν αποστελλομενους ορκιζοντω δε τοι ανδρες τον ορκον τονδε εμμενω ται καθεστακυιαι δαμοκρατιαι και ται αποκαταστασει τας ομοπολιτειας και τοις νομοις τοις εγ κωι πατριοις υπαρχουσι και τοις δογμασι τας εκκλησιας και ταις διαγραφαις ταις υπερ τας ομοπολιτειας εμμενω δε και ται ποτι βασιλη πτολεμαιον φιλιαι και συμμαχιαι και ταις συνθηκαις ταις ποτι τους συμμαχους τωι δαμωι κεκυρωμεναις ολιγαρχιαν δε ουδε τυραννον ουδε αλλο πολιτευμα εξω δαμοκρατιας ου καταστασω παρευρεσει ουδεμιαι ουδ ει τις κα αλλος καθισται επιτραψω αλλα κωλυσω κατα το δυνατον ουδε των φρουριων ουθεν ουδε ακραν καταλαψευμαι ουτε αυτος εξιδιαζομενος ουτε αλλωι συνεργων παρευρεσει ουδεμιαι ουδε ταγ κωιαν ελασσω γινομεναν περιοψευμαι αλλ αυξησω κατα δυναμιν ταν αυτου εσσευμαι δε και δικαστας δικαιος και πολιτας ισος χειροτονων και ψαφιζομενος ανευ χαριτος ο κα μοι δοκηι συμφερον ημεν τωι δαμωι αλαθη ταυτα ναι τον δια και ταν ηραν και τον ποτειδα ευορκευντι μεμ μοι ευ ημεν επιορκευντι δε τα εναντια. τοι δε ορκω[ται ομνυοντω] παραχρημα ιεροις εν ται εκκλη[σιαι καιομενοις κατα τα δο]ξαντα ται εκ[κλησ]ιαι [κ]αι [----------- βα]σιλευ[ς --------------------] [----------------------].